Видеоревю на Acer Aspire 5942G
Автор: Георги Добриков 25 февр. 2010 / 13:12	 | 4 Прочетено 3 670 пъти
Оказа се, че видеоревюто на този модел, за който писахме вече, че приближава стермително към БГ пазара, е твърде закъсняло, въпреки че го заснехме буквално часове след като първите модели стъпиха на нашенска почва. Още първия ден в офиса пристигнаха нетърпеливи „мераклии“, които искаха да разгледат или да си купят лаптопа. Всички обаче бяха събрали солидно количество информация за него, което говори красноречиво за факта, че този лаптоп е повече от очакван.
Докосвайки се машината, ние също се убедихме, че има не един и два аргумента това да е така. Високата производителност срещу нелошата цена е определено солидна причина. За нас обаче по-важното е друго. Acer правят сериозна крачка в дизайнерско отношение с този модел, както и с по-широкоекранните му предшественици (8942 визираме тук). Красивият и елегантен дизайн контрастира сериозно с малко поомръзналата на потребителите Gamestone Blue линия. Изисканите му черни форми се допълват от стъклото на дисплея, изпълващ цялата площ (също като при Macbook Pro), придаващо усещането за комфорт и лукс. Отлично хрумване на дизайнерите и инженерите на Acer е поставянето на чувствителен на допир бутон в долната част на дисплея, който да изключва екрана при нужда. До него пък стои подобен бутон със CineBoost опция. Това е нововъведение, с което от Acer твърдо са решили да спечелят мултимедийните фенове. С натискането на този бутон, цветовата гама на дисплея се насища, което има за цел да подобри качеството на картината при гледане на филми или разглеждане на фотоалбуми.
Въпреки че не можахме обстойно да тестваме технологията, на пръв поглед със сигурност можем да кажем, че цветовата гама наистина търпи подобрения с неговата работа. Другата печеливша за нас новост бе добавянето на подсветка на клавиатурата, която неимоверно ще улесни работата ви в тъмни пространства. Не може да не ни изненада приятно фактът, че е поставена на неестествено достъпен ценово модел. При нея не са налични степени на работа, а само опция за включване и изключване, което обаче спокойно би могло да бъде пренебрегнато като забележка от наша страна.
Повече подробности за Acer Aspire 5942G, както и пълни тестове, можете да прочетете в ревюто, което скоро ще публикуваме на news.laptop.bg, подготвено от колегата Симеон Николов.
25 февр. 2010 до 13:13
Добавяме корекцията, че пак съм се отплеснал и вместо DDR3, казах DDR памет на видеото!!!
ВИДЕОТО Е С DDR 3 ПАМЕТ!!!
паф казва
02 мар. 2010 до 01:05
пише се „Видео ревю“
03 мар. 2010 до 13:44
Много хубава тема отваряте. Една от любимите ми тезми за раазговор. Из доста граматики на българския език се зарових преди доста време, за да търся отговор на дилемата си за слятото и полуслято писане на определени думи. Такива например са често използваните от нас: „видеокарта/видео карта“, „видеоревю/видео ревю“ и други. След дълго ровене установих, че трябва да ги пишем слято, изхождайки от правилото за втората дума, която е основа и е пояснявана от първата в словосъчетанието.
В последно време обаче се появиха граматически правила, които гласят, че думите така или иначе могат да съществуват самостоятелно, което предполага да се пишат отделно една от друга.
Моля, помагайте, цитирайте съвременни речници и граматики, че ние, драскачите в тоя сайт, да се опомним и най-после да се ограмотим.
Не приемам за аргумент google, wikipedia или друга неспециализирана в областта литература.
Поздрави и дано стигнем до дъното на тая мътна вода!
03 мар. 2010 до 13:47
Забравих да кажа – ЧЕСТИТ ПРАЗНИК НА ВСИЧКИ!!!